Extreu les principals categories de què parla el text següent:
Montserrat Fargas i Miralles (Barcelona, 1908) va ser una pintora catalana especialment activa a Barcelona durant els anys trenta. La quantitat de les informacions que han arribat demostren que, si més no abans de la Guerra Civil, va ser una artista coneguda i activa que va exposar assíduament de forma individual i va prendre part en els principals certàmens artístics que es van fer a Barcelona durant aquells anys. Així, entre 1932 i 1936 va exposar en diverses ocasions els dibuixos, aquarel·les i olis a les Galeries Syra de Barcelona, que va ser la seva sala d’art de referència. En una ressenya de la revista Art. Publicació de la Junta Municipal d’Exposicions d’Art, el crític parlava del domini que tenia del dibuix i del bon ús que feia del color. Altres crítics, a La Vanguardia, evidenciaven la bona evolució de l’artista i elogiaven l’expressivitat del seu traç decidit. Paral·lelament, es mantenia treballant com a encarregada dels magatzems Le Printemps. El 1933 va ser un any prolífic. Va participar en l’Exposició de Primavera organitzada per la Junta Municipal d’Exposicions d’Art de l’Ajuntament de Barcelona al Palau de Projeccions, en la qual va presentar tres dibuixos: Noia asseguda, Nu i Noia pentinant-se. L’octubre del mateix any, també va prendre part en l’exposició de pintura i escultura que va preparar la Sala Parés amb motiu del seu cinquantenari, i al novembre a l’Exposició d’artistes catalans contemporanis a les Galeries Syra. A finals d’any també va participar en l’Exposició del Nu organitzada pel Reial Cercle Artístic de Barcelona al vestíbul del soterrani dels Ferrocarrils de la Generalitat. A les exposicions de primavera dels anys 1934 i 1935 hi va presentar natures mortes que, en aquest cas, eren obres pictòriques. A principis d’any havia format part del nombrós grup d’artistes que van homenatjar al pintor Manuel Humbert, en el qual també hi consta la pintora Carme Cortès, que era una altra artista habitual de les Galeries Syra, amb qui Fargas havia exposat en paral·lel. Sembla que aquell 1935 també va prendre part en l’exposició El circ en les arts plàstiques que es va fer a les Galeries Syra. En l’Exposició de Primavera de 1936, que es va fer al Palau de la Metal·lúrgia, es van exposar tres obres seves dins de l’apartat de dibuix i gravat: Plaça Macià, Bodegó i Finestra. Aquell mateix any també figura entre els participants de l’Exposició Pro-Nens Necessitats que van organitzar conjuntament la Generalitat de Catalunya i l’Ajuntament de Barcelona, i que es va presentar al saló Valenciano. Dos anys més tard, al 1938, formava part de l’exposició de dibuix i gravat i del Saló de Tardor que va organitzar la Junta d’Exposicions d’Art de Barcelona i que es van fer al Casal de la Cultura de la ciutat. Fora de Barcelona, consta que va participar en la mostra L’art espagnol contemporaine que es va fer al Jeu de Paume de París al febrer de 1936. Organitzada pels ministeris d’Exteriors i d’Educació d’Espanya i França, l’exposició va aplegar prop de cinc-centes obres i hi van participar les artistes més populars i reconegudes del moment. Al catàleg hi figuren les pintores María Blanchard, Norah Borges, Teresa Condeminas, Carmen Cortés, Cruz Herrera, Margarita Frau, Roberta González, Maruja Mallo, Gabriela Majorie i Rosario Velasco, així com les escultores Eva Aggerholm i Roberta González.
Montserrat Fargas i Miralles : artista_o_autor, Barcelona : Entitat_Geopolítica, Guerra Civil : conflicte, Galeries Syra : edifici, Art. Publicació : mitjans_massius, Junta Municipal d’Exposicions d’Art : organització, La Vanguardia : mitjans_massius, Le Printemps : mitjans_massius, Exposició de Primavera : esdeveniment, Ajuntament de Barcelona : govern, Palau de Projeccions : edifici, Sala Parés : edifici, Exposició del Nu : esdeveniment, Reial Cercle Artístic de Barcelona : organització, Ferrocarrils de la Generalitat : organització, Manuel Humbert : artista_o_autor, Carme Cortès : artista_o_autor, Fargas : artista_o_autor, Palau de la Metal·lúrgia : edifici, Noia asseguda : pintura, Nu : pintura, Noia pentinant-se : pintura, Exposició d’artistes catalans contemporanis : esdeveniment, El circ en les arts plàstiques : esdeveniment, Plaça Macià : pintura, Finestra : pintura, Bodegó : pintura, Exposició Pro-Nens Necessitats : esdeveniment, Generalitat de Catalunya : govern, saló Valenciano : edifici, Saló de Tardor : edifici, Junta d’Exposicions d’Art de Barcelona : organització, Casal de la Cultura : edifici, L’art espagnol contemporaine : esdeveniment, Jeu de Paume : organització, París : Entitat_Geopolítica, França : Entitat_Geopolítica, Espanya : Entitat_Geopolítica, María Blanchard : artista_o_autor, Norah Borges : artista_o_autor, Teresa Condeminas : artista_o_autor, Carmen Cortés : artista_o_autor, Cruz Herrera : artista_o_autor, Margarita Frau : artista_o_autor, Roberta González : artista_o_autor, Maruja Mallo : artista_o_autor, Gabriela Majorie : artista_o_autor, Rosario Velasco : artista_o_autor, Eva Aggerholm : artista_o_autor